CELEX: 32015D1967
Language: hu
Date: 2012-03-09 00:00:00
Title: A Tanács (KKBP) 2015/1967 határozata (2012. március 9.) az Európai Unió és Bosznia-Hercegovina közötti, Bosznia-Hercegovina európai uniós válságkezelési műveletekben való részvétele kereteinek meghatározásáról szóló megállapodás aláírásáról és megkötéséről

4.11.2015   
            
            
               HU
            
            
               Az Európai Unió Hivatalos Lapja
            
            
               L 288/2
            
         A TANÁCS (KKBP) 2015/1967 HATÁROZATA
   (2012. március 9.)
   az Európai Unió és Bosznia-Hercegovina közötti, Bosznia-Hercegovina európai uniós válságkezelési műveletekben való részvétele kereteinek meghatározásáról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére,
   tekintettel az Európai Unió működéséről szóló szerződésre és különösen annak 218. cikke (5) és (6) bekezdésére,
   tekintettel az Unió külügyi és biztonságpolitikai főképviselőjének (főképviselő) javaslatára,
   mivel:
   
               (1)
            
            
               A harmadik államoknak az Európai Unió válságkezelési műveleteiben történő részvételével kapcsolatos feltételeket az ilyen jövőbeli lehetséges részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.
            
         
               (2)
            
            
               Azt követően, hogy a Tanács 2010. április 26-án a tárgyalások megkezdésére való felhatalmazásról szóló határozatot fogadott el, a főképviselő tárgyalásokat folytatott az Európai Unió és Bosznia-Hercegovina között létrehozandó megállapodásról (a továbbiakban: a megállapodás), amely meghatározza a keretet Bosznia-Hercegovinának az Európai Unió válságkezelési műveleteiben történő részvételéhez.
            
         
               (3)
            
            
               A megállapodást jóvá kell hagyni,
            
         ELFOGADTA EZT A HATÁROZATOT:
   1. cikk
   Az Európai Unió és Bosznia-Hercegovina közötti, Bosznia-Hercegovina európai uniós válságkezelési műveletekben való részvétele kereteinek meghatározásáról szóló megállapodást az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   A Tanács elnöke az Unió nevében megteszi a megállapodás 16. cikkének (1) bekezdésében meghatározott értesítést.
   4. cikk
   Ez a határozat az elfogadásának napján lép hatályba.
   
      Kelt Brüsszelben, 2012. március 9-én.
      
         
            a Tanács részéről
         
         
            az elnök
         
         I. AUKEN